CELEX: 32019D0028(01)
Language: et
Date: 2019-09-12 00:00:00
Title: Euroopa Keskpanga otsus (EL) 2019/1558, 12. september 2019, millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2019/28)

16.9.2019   
               
               
                  ET
               
               
                  Euroopa Liidu Teataja
               
               
                  L 238/2
               
            
         EUROOPA KESKPANGA OTSUS (EL) 2019/1558,
         12. september 2019,
         millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2019/28)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artikli 18.1 teist taanet ja artikli 34.1 teist taanet,
         võttes arvesse Euroopa Keskpanga 19. detsembri 2014. aasta suunist (EL) 2015/510 eurosüsteemi rahapoliitika raamistiku rakendamise kohta (ülddokumentatsiooni suunis EKP/2014/60) (1)
         
         ning arvestades järgmist:
         
                     (1)
                  
                  
                     Suunise (EL) 2015/510 (EKP/2014/60) artikli 1 lõike 4 kohaselt võib EKP nõukogu eurosüsteemi rahapoliitika operatsioonide rakendamise vahendeid, instrumente, nõudeid, kriteeriume ja menetluste korda igal ajal muuta.
                  
               
                     (2)
                  
                  
                     22. juulil 2019 võttis EKP nõukogu vastu Euroopa Keskpanga otsuse (EL) 2019/1311 (EKP/2019/21), (2) mille kaudu ta teostas oma hinnastabiilsuse pädevust ja säilitas soodsad pangalaenude andmise tingimused ning toetas paindlikku rahapoliitika kurssi liikmesriikides, mille rahaühik on euro. Otsusega nähti ette suunatud pikemaajaliste refinantseerimisoperatsioonide kolmanda seeria (TLTRO-III) teostamine ajavahemikus septembrist 2019 kuni märtsini 2021.
                  
               
                     (3)
                  
                  
                     12. septembril 2019 otsustas EKP nõukogu muuta teatavaid TLTRO-III parameetreid, s.o muuta kõikide operatsioonide tähtaeg kahelt aastalt kolmele, võimaldada vabatahtlik tagasimakse ja välja jätta 10-baaspunktilise vahe nii põhiliste refinantseerimisoperatsioonide keskmise määra osas kui ka hoiustamise püsivõimaluse keskmise määra osas, mis mõlemal juhul kehtib vastava TLTRO-III tehingu tähtaja jooksul. Selle eesmärgiks oli soodsate pangalaenu andmise tingimuste säilitamine, rahapoliitika sujuva ülekandumise tagamine liikmesriikides, mille rahaühik on euro, ja paindliku rahapoliitilise kursi edasine toetamine.
                  
               
                     (4)
                  
                  
                     Nende muudetud parameetrite kohaldamiseks esimestele TLTRO-III tehingutele peab see otsus jõustuma viivitamata.
                  
               
                     (5)
                  
                  
                     Seetõttu tuleb otsust (EL) 2019/1311 (EKP/2019/21) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust (EL) 2019/1311 (EKP/2019/21) muudetakse järgmiselt:
            
                        1)
                     
                     
                        artikli 2 lõige 2 asendatakse järgmisega:
                        
                           „2.   Iga TLTRO-III tähtaeg lõpeb kolm aastat pärast vastavat arvelduskuupäeva päeval, mis langeb kokku eurosüsteemi põhilise refinantseerimisoperatsiooni kuupäevaga, kooskõlas esialgse TLTRO-III ajakavaga, mis avaldatakse EKP veebilehel.“;
                        
                     
                  
                        2)
                     
                     
                        artikkel 5 asendatakse järgmisega:
                        
                           „Artikkel 5
                           Intress
                           
                              1.   Iga TLTRO-III operatsiooni raames võetud laenusumma intressimäär on põhilise refinantseerimisoperatsiooni keskmine intressimäär asjaomase TLTRO-III operatsiooni tähtaja jooksul, kui lõikest 2 ei tulene teisiti.
                           
                           
                              2.   Intressimäär, mida kohaldatakse summadele, mille on laenanud osalejad, kelle kõlbliku netolaenuandmise maht teises vaatlusperioodis ületab nende netolaenuandmise võrdlusalust, on madalam kui lõikes 1 määratletud intressimäär, kuid mitte madalam kui asjaomase TLTRO-III operatsiooni tähtaja jooksul kehtinud hoiustamise püsivõimaluse keskmine intressimäär, olenevalt kõrvalekaldest laenujäägi võrdlusaluse suhtes. Täpsemad sätted ja arvutused on esitatud I lisas. Intressimäär teatatakse osalejatele enne esimest ennetähtaegse tagasimakse kuupäeva septembris 2021 kooskõlas esialgse TLTRO-III ajakavaga, mis avaldatakse EKP veebilehel.
                           
                           
                              3.   Kooskõlas esialgse TLTRO-III ajakavaga, mis avaldatakse EKP veebilehel, teatatakse osalejatele kõrvalekalded laenujäägi võrdlusalusest, sellest tulenev intressimäära stimuleeriv korrigeerimine ja lõplik intressimäär.
                           
                           
                              4.   Intress arveldatakse vastavalt asjaoludele pärast TLTRO-III tehingu tähtaja lõppu või ennetähtaegsel tagasimaksmisel kooskõlas artikliga 5a.
                           
                           
                              5.   Juhul kui RKP kasutab lepingutest või õigusaktidest tulenevaid meetmeid ja osaleja peab TLTRO-III operatsioonide laenujäägi tagasi maksma enne, kui talle on teatatud kõrvalekaldumisest laenujäägi võrdlusalusest ja sellest tulenevast võimalikust intressimäära stimuleerivast korrigeerimisest, kohaldatakse selle osaleja poolt iga TLTRO-III operatsiooni raames laenatud summale intressimäära, mis on võrdne põhilise refinantseerimisoperatsiooni keskmise intressimääraga asjaomase TLTRO-III operatsiooni tähtaja jooksul kuni kuupäevani, mil RKP nõuab tagasimaksmist. Kui tagasimaksmist nõutakse pärast laenujäägi võrdlusalusest kõrvalekaldumisest ja võimalikust intressimäära stimuleerivast korrigeerimisest osalejale teatamist, määratakse selle osaleja poolt iga TLTRO-III operatsiooni raames laenatud summale intressimäär, võttes arvesse laenujäägi võrdlusalusest kõrvalekaldumist.“;
                           
                        
                     
                  
                        3)
                     
                     
                        lisatakse järgmine artikkel 5a:
                        
                           „Artikkel 5a
                           Ennetähtaegne tagasimaksmine
                           
                              1.   Alates 24 kuu möödumisest iga TLTRO-III tehingu arveldamisest on osalejatel kord kvartalis võimalus asjaomane TLTRO-III summa ennetähtaegselt tagasi maksta või seda vähendada.
                           
                           
                              2.   Ennetähtaegse tagasimakse kuupäevad langevad kokku eurosüsteemi põhiliste refinantseerimisoperatsioonide arvelduspäevadega, mille kehtestab eurosüsteem.
                           
                           
                              3.   Ennetähtaegse menetluse kasutamiseks peab osaleja asjaomasele RKP-le oma soovist teostada tagasimakse ennetähtaegse tagasimakse menetluses ennetähtaegse tagasimakse kuupäeval vähemalt ühe nädala enne seda ennetähtaegse tagasimakse kuupäeva ette teatama.
                           
                           
                              4.   Lõikes 3 osutatud teade on asjaomasele osalejale siduv üks nädal enne selles osutatud ennetähtaegse tagasimakse kuupäeva. Kui osaleja ei ole ennetähtaegse tagasimakse menetluses makstavat summat osaliselt või täielikult õigel ajal arveldanud, võib kohaldada rahatrahvi. Kohaldatav rahatrahv arvutatakse kooskõlas suunise (EL) 2015/510 (EKP/2014/60) VII lisaga ja see vastab rahatrahvile, mida kohaldatakse osaleja kohustuse rikkumise korral seoses rahapoliitika eesmärgil teostatavateks pöördtehinguteks määratud summa piisava tagatise seadmise ja arveldamisega. Rahatrahvi kohaldamine ei piira RKP õigust kasutada meetmeid nende kohustuste rikkumise korral, mis on sätestatud suunise (EL) 2015/510 (EKP/2014/60) artiklis 166.“;
                           
                        
                     
                  
                        4)
                     
                     
                        artikli 7 lõike 1 punktid b, c, d ja e asendatakse järgmisega:
                        
                                    „b)
                                 
                                 
                                    kui osaleja ei esita esimese aruande audiitorhinnangu tulemusi asjaomasele RKP-le EKP veebilehel avaldatavas TLTRO-III operatsioonide esialgses ajakavas märgitud vastaval tähtajal, maksab osaleja kõik TLTRO-III alusel võetud laenude jäägid tagasi järgmise peamise refinantseerimisoperatsiooni arvelduspäeval intressiga, mis on asjaomase TLTRO-III operatsiooni tähtaja jooksul kehtinud peamise refinantseerimisoperatsiooni keskmine intressimäär;
                                 
                              
                                    c)
                                 
                                 
                                    kui osaleja ei esita RKP-le teist aruannet tähtaegselt, kohaldatakse osaleja poolt TLTRO-III alusel laenatud summadele intressimäära, mis võrdub põhilise refinantseerimisoperatsiooni keskmise intressimääraga asjaomase TLTRO-III operatsiooni tähtaja jooksul, millele lisatakse 500-eurone trahv päeva kohta (maksimaalselt 15 000 eurot) kuni teise aruande esitamiseni. Trahvisumma koguneb ja see nõutakse sisse, kui asjaomane RKP saab teise aruande või kui trahvisumma jõuab maksimumini ja teist aruannet ei ole esitatud;
                                 
                              
                                    d)
                                 
                                 
                                    kui osaleja ei esita RKP-le audiitorhinnangut teise aruande kohta tähtaegselt, kohaldatakse osaleja poolt TLTRO-III alusel laenatud summadele intressimäära, mis võrdub põhilise refinantseerimisoperatsiooni keskmise intressimääraga asjaomase TLTRO-III operatsiooni tähtaja jooksul;
                                 
                              
                                    e)
                                 
                                 
                                    kui osaleja ei järgi muul viisil artikli 6 lõikes 6 või 7 sätestatud kohustusi, kohaldatakse osaleja poolt TLTRO-III alusel laenatud summadele intressimäära, mis võrdub põhilise refinantseerimisoperatsiooni keskmise intressimääraga asjaomase TLTRO-III operatsiooni tähtaja jooksul.“;
                                 
                              
                  
                        5)
                     
                     
                        I lisa punkti 3 kolmas lõik asendatakse järgmisega:
                        „EX ümardatakse 15. kümnendkohani. Kui OAB on null, loetakse EX võrdseks 2,5ga.“;
                     
                  
                        6)
                     
                     
                        I lisa punkti 3 kuues lõik asendatakse järgmisega:
                        „Intressimäära stimuleeriv korrigeerimine, mida mõõdetakse suurima võimaliku intressimäära () ja vähima võimaliku intressimäära () vahe keskmise koridori osana, tähistatakse iri; TLTRO-III k suhtes kohaldatav aastamäärana väljendatud intressimäär tähistatakse rk
                           ; iri ja rk
                            määratakse järgmiselt:
                        
                                    a)
                                 
                                 
                                    kui osaleja ei ületa kõlblike laenude jäägi võrdlusalust 31. märtsi 2021 seisuga, kohaldatakse kõikide osaleja poolt TLTRO-III alusel laenatud summade suhtes intressimäära, mis põhilise refinantseerimisoperatsiooni keskmine intressimäär asjaomase TLTRO-III operatsiooni tähtaja jooksul, st:
                                    kui EX ≤ 0, siis iri = 0 % ja
                                 
                              
                                    b)
                                 
                                 
                                    Kui osaleja ületab kõlblike laenude jäägi võrdlusaluse 31. märtsi 2021 seisuga vähemalt 2,5 %, kohaldatakse kõikide osaleja poolt TLTRO-III alusel laenatud summade suhtes intressimäära, mis on hoiustamise püsivõimaluse keskmine intressimäär TLTRO-III operatsiooni tähtaja jooksul, st:
                                    kui EX ≥ 2,5, siis iri = 100 % ja
                                 
                              
                                    c)
                                 
                                 
                                    Kui osaleja ületab kõlblike laenude jäägi võrdlusaluse 31. märtsi 2021 seisuga vähem kui 2,5 %, kohaldatakse kõikide osaleja poolt TLTRO-III alusel laenatud summade suhtes intressimäära, mis lineaarselt järkjärguliselt järgib protsenti, mille võrra osaleja kõlblike laenude jääk ületab võrdlusalust, st:
                                    kui 0 < EX < 2,5, siis ja “.
                                 
                              
                  
         
            Artikkel 2
            Jõustumine
            Käesolev otsus jõustub 16. septembril 2019.
         
         
            Frankfurt Maini ääres, 12. september 2019
            
               
                  EKP nõukogu nimel
               
               
                  EKP president
               
               Mario DRAGHI
            
         
         
            (1)  ELT L 91, 2.4.2015, lk 3.
         
            (2)  Euroopa Keskpanga 22. juuli 2019. aasta otsus (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2019/21) (ELT L 204, 2.8.2019, lk 100).